**Sanela Cenkins** (bosn. Sanela Jenkins 1973, Sarayevo) — bosniyalı sahibkar və Kaliforniyada yaşayan xeyriyyəçi.

Bioqrafiyası
------------

### Karyerası

Sarayevoda yaşayan, orta sinif boşnak ailəsində anadan olur. Ailədə iki uşaqdan birincisidir. Atası iqtisadçı, anası mühasib olur. Uşaqlığını Sarayevoda keçirir. Sarayevo Universitetində iqtisad ixtisası üzrə təhsil alır. Lakin müharibə başlayandan sonra Sanela ölkəsini tərk edərək əvvəl Xorvatiyaya, sonra Londonda gedir və burada təhsilini davam etdirir.

Tələbə olaraq Melissa Odabash çimərlik geyimləri xəttini əldə edir. Debor Andersonun şəkilləri olan "23 Otaq" kitabını buraxır. Kitabda fotoşəkilləri olan insanlar arasında Corc Kluni və Elton Con da vardı. Kitabın satışından əldə olunan gəlir xeyriyyəçiliyə sərf olunur.

2009-cu ildə Cenkins təkrar emal edilmiş materiallardan hazırlanan paketlərdə təbii şirələr olan Neuro içkilərini təqdim edir. Məhsullar ABŞ-da paylanır və Target Corporation, Walgreens, Safeway Inc və Seven Eleven tərəfindən satılır. İçkilər gün ərzində güc və dözümlülüyü bərpa etmək üçün istifadə olunur və Passion, Sleep, Sonic, Trim, Daily və Bliss adları altında buraxılır. 2012-ci ildə "D Empire Əyləncə" səsyazma studiyasını qurur, qrupdan Rayan Tedder ilə birlikdə OneRepublic, Chris Brown, Sean Kingston və Asher Monroe əməkdaşlıq edir.

2010-cu ilin avqust ayından bəri mərkəzi Sarayevoda olan Cenkinsə məxsus TV1 (İngilis dili) adlı bir özəl televiziya kanalı Bosniyada yayımlanır.

Ailəsi
------

1999-cu ildə Sanela bankir Robert Cenkins ilə evlənir. Cütlük ilk həyat yoldaşından boşandıqdan sonra Cenkinsin yaşadığı Barbikanda (London) idman salonunda bir araya gəlir. Evlilikdən iki uşaqları doğulur. Cütlük 2011-ci ildə boşanır, Sanela boşandıqdan sonra 150 milyon funt sterlinq alır. 2011-ci ildə Sanela boşanmasını ən xoşbəxt addım adlandırır, çünki bunun sayəsində 2012-ci ildə Böyük Britaniyanın 500 ən varlı adamından biri olur.

İstinadlar
----------

1. ↑  *Thomas Jr, Landon.* "A Friendship's Paying Off for British Banking Giant". The New York Times. 2008-11-22. 2018-08-04 tarixində arxivləşdirilib. İstifadə tarixi: 2010-05-23.
2. ↑  *Collins, Laura; Sanderson, Elizabeth.* "The beautiful refugee from Bosnia who clinched the £7.3bn deal that saved Barclays". Daily Mail. London. 2009-07-05. 2020-06-28 tarixində arxivləşdirilib. İstifadə tarixi: 2020-05-17.
3. ↑  *Jacobs, Mark.* "Odabash". The New York Times. 2005-12-18. 2009-07-05 tarixində arxivləşdirilib. İstifadə tarixi: 2010-05-23.
4. ↑  "Room 23". Los Angeles Times. 2009-02-19. 2011-02-01 tarixində arxivləşdirilib. İstifadə tarixi: 2010-05-23.
5. ↑  "Global Innovator, Business Woman and Philanthropist Diana Jenkins". reuters. 2013-06-19. 2013-06-24 tarixində orijinalından arxivləşdirilib. İstifadə tarixi: 2013-06-19.
6. ↑  "Neuro Drinks".
7. ↑  Cadwalladr, Carole. "Diana Jenkins: Accidental Philanthropist" Arxivləşdirilib 2019-11-27 at the Wayback Machine, The Observer, 27 September 2009. Retrieved 2011-02-22.
8. ↑  "Best way to get rich quick? Get divorced: How ex-wives to the super-wealthy have made their way into the rich list". Daily Mail. London. 2016-03-05 tarixində arxivləşdirilib. İstifadə tarixi: 2020-05-17.